cyanic-selkie/wikianc huggingface dataset:
Margaret Brown
Isiklikku
Tema isa oli John Tobin, ema Laura Collins, lapsed Lawrence Palmer Brown ja Catherine Ellen Benzinger. Ta kasvatas ka lähisugulaste lapsi Grace, Florence ja Helen Tobinat.
Pööramishaak
pisi|Langetuslabidas avatud pööramishaagiga pisi|Mees suuremõõdulise pööramishaagiga 1931. aastal Seattle'is Pööramishaak või pööramiskonks on metsaraie ja palkehituse tööriist, millega palki pööratakse. On olemas erinevat mõõtu pööramishaake, mida kasutatakse vastavalt palgi läbimõõdule, Eesti keskmist mõõtu palkide puhul piisab reeglina langetuslabida küljes olevast pööramishaagist.
Pööramishaaki läheb tarvis juba langetatud puu või palgi pööramisel, kui ka näiteks langetusel rippesse jäänud puu alla pööramisel.
Emissioonudu
pisi|[[Lüüra rõngasudu]] Emissioonudu ehk emissiooniudu on udukogu, mis ise kiirgab valgust.
Emissioonudusid eristatakse peegeldavatest ududest, mis ainult peegeldavad tähtede valgust. Koos nimetatakse neid hajusateks ududeks. Emissioonudude alla kuuluvad ka H-II-piirkonnad, milles toimub aktiivne täheteke ja planetaarudud, mis on tekkinud tähe arengu lõppstaadiumis eemale heidetud ainest.
Emissiooniudude kiirguse energiaallikas on tavaliselt ühelt või mitmelt läheduses asuvalt kuumalt tähelt pärinevad suure energiaga footonid. Need ultraviolettkiirgust kiirgavad tähed ei pruugi olla silmaga nähtavad.
Emissiooniudud on näiteks Orioni udu ja Laguuni udu.
Tütarkromatiid
Tütarkromatiid ehk õdekromatiid on kromosoomi replikatsiooni produkt. Enne raku jagunemist tehakse kromosoomist teine koopia. Mõlema kopeeritud kromosoomi puhul nimetatakse seda tütarkromatiidiks.
Kari Lagerspetz
Kari Yrjö Henrik Lagerspetz (6. september 1931 Helsingi – 17. jaanuar 2012 Turu) oli soome bioloog.
Ta oli Turu Ülikooli füsioloogiaprofessor.
Pere
Tema abikaasa Kirsti Lagerspetz oli Turu Ülikooli psühholoogiaprofessor. Nende poeg Mikko Lagerspetz on töötanud Tallinna Ülikoolis. Ka pianist Juhani Lagerspetz ning filosoofid Eerik Lagerspetz ja Olli Lagerspetz on nende pojad.
M8
M8 võib tähendada järgmist:
Koorijuht (peadirigent)
Koorijuht ehk koori peadirigent on koori tähtsaim dirigent ja kunstiline juht. Koori juhatamisel ja õpetamisel võivad teda asendada või abistada abidirigendid, koormeister jt.
Energiatase (kvantfüüsika)
pisi|right| [[Elektroni energiatasemed aatomis: Ground state – põhiolek, Excited states – ergastatud olekud ]] Nimetus energiatase tuleneb sellest, et energia väärtusi kujutatakse graafiliselt vertikaalse energiateljega ristuvate rõhtsirgetena, mille järjestus alt üles vastab energia suurenemisele. Sirgete vahekaugused on võrdelised lõplike energiakogustega, mida süsteem ühelt tasemelt teisele vastu võtab või ära annab.
Põhitasemel võib süsteem välismõjude puudumisel viibida kuitahes kaua, üleminek mõnele ergastustasemele ja samuti sealt madalamale tasemele toimub hüppeliselt. Kõrgemale tasemele tõusmiseks vajab elektron energiat väljastpoolt, näiteks soojuse kineetilist energiat või footoni absorbeerimise (neelamise) teel saadud energiat. Madalamale (väiksema energiaga) tasemele langeb elektron spontaanselt (iseeneslikult), andes seejuures ära footoni, või siis stimuleeritult, nagu see toimub laseris.
Energia väärtusi (elektronvoltides) eri tasemetel ja ühelt tasemelt teisele üleminekute tõenäosusi arvutatakse kvantmehaanika meetoditega.
Andrew Nabbout
pisi|Andrew Nabbout (2018) Andrew Nabbout (sündinud 17. detsembril 1992 Melbourne'is) on Austraalia jalgpallur, kes mängib ründaja või äärepoolkaitsjana Austraalia kõrgliiga klubis Melbourne City ja Austraalia jalgpallikoondises.
Ta alustas klubikarjääri Austraalia madalamate liigade klubides. Austraalia kõrgliigas debüteeris ta 2013. aastal Melbourne Victorys. 2016. aasta esimeses pooles mängis ta Malaisia kõrgliiga klubis Negeri Sembilan, naastes seejärel Austraalia kõrgliigasse. Aastatel 2016–2018 mängis ta Newcastle Jetsi ridades. Hooajal 2017–18 lõi ta Austraalia kõrgliigas 10 väravat ning valiti liiga hooaja sümboolsesse koosseisu, lisaks pälvis ta samal hooajal auhinna liiga hooaja parima värava eest.
2018. aasta märtsis liitus Nabbout Jaapani kõrgliiga klubiga Urawa Red Diamonds. Hooajal 2019–20 mängis ta taas Melbourne Victorys. 2020. aasta septembris sõlmis ta üheaastase lepingu Melbourne Cityga.
Austraalia jalgpallikoondises tegi Nabbout debüüdi 24. märtsil 2018 sõprusmängus Norra vastu. Koondisekarjääri esimese värava lõi ta 1. juunil 2018 sõprusmängus Tšehhi vastu. Samal aastal kuulus ta maailmameistrivõistlustel osalenud Austraalia koondisse. 2019. aastal kuulus ta Austraalia koondisse Aasia meistrivõistlustel.
Johan Mojica
pisi|Johan Mojica (2018) Johan Andrés Mojica Palacio (sündinud 21. augustil 1992 Calis) on Colombia jalgpallur, kes mängib vasakkaitsjana Hispaania kõrgliigaklubis Osasuna ja Colombia jalgpallikoondises.
Nick Hækkerup
pisi|Nick Hækkerup Nick Hækkerup (sündinud 3. aprillil 1968 Fredensborgi vallas) on Taani poliitik, ta on sotsiaaldemokraatlik poliitik. Ta on 27. juunist 2019 Taani justiitsminister.
Johan Mojica
Klubikarjäär
Ta alustas klubikarjääri Colombia klubis Academia, debüteerides 2011. aastal klubi meeskonnas Colombia esiliigas. 2012. aastal liitus ta samuti Colombia esiliigasse kuuluva Llanerosega. Colombia kõrgliigas mängis Mojica esimest korda 2013. aastal Deportivo Cali ridades.
Nick Hækkerup
Ta oli 1. jaanuarist 2007 kuni 13. novembrini 2007 Hillerødi linnapea. 13. novembrist 2007 on ta Folketingi liige. 3. oktoobrist 2011 kuni 9. augustini 2013 oli ta Taani kaitseminister. 9. augustist 2013 kuni 3. veebruarini 2014 oli ta Taani kaubandus- ja euroopa asjade minister. 3. veebruarist 2014 kuni 28. juunini 2015 oli ta Taani tervishoiuminister.
27. juunist 2019 on ta Taani justiitsminister.
Johan Mojica
Klubikarjäär
2013. aasta juulis läks Mojica Llanerosest laenule Hispaania kõrgliigaklubisse Rayo Vallecano. 2014. aasta juulis sõlmis ta Rayo Vallecanoga püsiva lepingu, kuid ta mängis seejärel kaks hooaega laenul Hispaania esiliigaklubis Valladolidi Real. Hooajal 2014–15 valiti Mojica Hispaania esiliiga hooaja sümboolsesse koosseisu. 2017. aasta jaanuaris läks ta laenule Gironasse, kellega tõusis ta Hispaania kõrgliigasse ja sõlmis seejärel 2018. aasta juunis klubiga püsiva lepingu.
Nick Hækkerup
Isiklikku
Tema onu Hans Hækkerup (1945–2013) oli aastatel 1993–2000 Taani kaitseminister. Tema vanaisa Per Hækkerup (1915–1979) oli mitmes valitsuses ministriks.
Johan Mojica
Klubikarjäär
2020. aasta septembris läks Mojica Gironast laenule Itaalia kõrgliigaklubisse Atalanta ja 2021. aasta jaanuaris Hispaania kõrgliigaklubisse Elche, kellega sõlmis sama aasta augustis püsiva, kolmeaastase lepingu.
Koondisekarjäär
Colombia jalgpallikoondises tegi Mojica debüüdi 26. märtsil 2015 sõprusmängus Bahreini vastu ja lõi selles mängus ka värava. Ta kuulus Colombia koondisse 2018. aasta maailmameistrivõistlustel.
Altena
Altena on linn Saksamaal Nordrhein-Westfaleni liidumaal Märkischer Kreisis. Asub Lenne jõe orus.
Altena linn tekkis 12. sajandil rajatud Altena kindluse juurde.
Mõned päevad septembris
"Mõned päevad septembris" on Raimond Kolgi 1972. aastal ilmunud romaan.
Romaani tegevustik keerleb Teise maailmasõja ajal Eestist Rootsisse elama asunud eestlaste ümber.
Obeliai vald
Valla pindala on 240 km². 2011. aasta seisuga elas vallas 3037 inimest. Valla keskus on Obeliai linn, kus aastal 2011 oli 1074 elanikku. Vallamaja asub aadressil Dariaus ir Girėno g. 6. Vallavanem on Eugenijus Narkūnas.
Valla territooriumile jääb kaks kihelkonda: Aleksandravėlė ja Obeliai. Obeliai vallas on nelja mõisa hoonekompleksid, mis asuvad Antanašės, Kraštais, Aleksandravėlės ja Obeliais. Linnamägesid on vallas kuus: Junkūnais, Kalnočiais, Degučiais, Tumasonysis, Stasiūnais ja Papiliais, lisaks asub Visdievise külas ka hiiemägi.
Lisaks küladele on vallas ka mitmed huutorit:
Kontsessioonid Hiinas
Kontsessioonid Hiinas oli hulk kontsessioone, mis eksisteerisid Hiinas keisririigi ajastu lõpus ja vabariigi ajastul. Kontsessioonid olid võõrjõudude poolt hallatavad ja sisuliselt okupeeritud alad, mida seostatakse tihti kolonialismi ja imperialismiga.
Kontsessioonid olid eksterritoriaalsed enklaavid võtmelinnades, millest said lepingusadamad. Tänapäevaks on kõik kontsessioonid lõppenud.
Mastiit
Mastiit ehk udarapõletik on ühe või mitme udaraveerandi põletik, mis tekib peamiselt patogeensete mikroorganismide sattumisel läbi nisajuha udaraveerandisse.
Mastiiti võivad põhjustada mitmed bakterid (Staphylococcus aureus, Streptococcus uberis, Escherichia coli), mükoplasmad (Mycoplasma bovis), pärmseened (Candida spp.) ja vetikas Prototheca spp.
Lisaks patogeenidele soodustavad udarapõletike teket söötmis-, pidamis- ja lüpsmisvead. Mastiiti haigestumine sõltub ka udara ja nisade ehitusest ning pärilikkusest.
Haigustekitajad
Mastiidi põhjustajateks on mitmed bakterid, mükoplasmad ja pärmseened. Kõige sagedasemad mastiiti põhjustavad mikroorganismid saab jagada kahte ulatuslikku gruppi: nakkuslikud patogeenid, mis levivad loomalt loomale ning keskkonnapatogeenid, mida leidub kõikjal looma elukeskkonnas.
Staphylococcus aureus on üks kõige levinum kroonilise mastiidi haigustekitaja. Mõnel loomal esineb ta kliinilise mastiidina, kuid enamasti jääb ta subkliiniliseks, põhjustades somaatiliste rakkude arvu kasvu. Piimas ning udaras enamasti muutusi ei täheldata. Bakter püsib nakatunud looma piimanäärmes, nisakanalis, kahjustunud nisas ning on nakkav. Bakter ei allu antibiootikumi ravile hästi ning nakatunud lehmad tuleb kas karjast eraldada või praakida.
Streptococcus uberis on väga mitmekülgne haigustekitaja. Ta võib nakatada lakteerivaid lehmi, kinnislehmi, mullikaid kui ka teisel või rohkemal laktatsioonil olevaid lehmi. Põhjustab nii kliinilist kui ka subkliinilist mastiiti. S. uberise puhul ei pruugi looma somaatiliste rakkude arv piimas kasvada. Teda kirjeldatakse kui keskkonnapatogeeni ning potentsiaalselt nakkavat haigustekitajat.
Escherichia coli võib varieeruda subkliinilisest mastiidist kuni raske süsteemse haiguseni. Haiguse raskusaste on indiviiditi erinev. Haiguse kulgu mõjutavad mitmesugused tegurid, nagu näiteks looma vanus ja laktatsioonietapp.
Sümptomid
Kliinilise mastiidi kaks peamist muutust on nähtavad udaras ja piimas. Udar võib olla paistes, kuum, kõva, punetada ning katsudes põhjustada loomale valu. Piimas võib esineda helbeid, klompe, mäda ning piim võib olla vesine. Teisesed sümptomid, mis olenevalt haiguse raskusastmest ning sellest, kui süsteemseks on haigus muutunud, on piimatoodangu langus, palavik, isupuudus, aukus silmad, kõhulahtisus, dehüdratatsioon ning aktiivsuse langus.
Ravi ja ennetamine
Mastiiti on võimalik ravida antibiootikumiga. Selleks on kaks võimalust: intramammaarne ravimi manustamine või intramuskulaarne/nahaalune ravimi manustamine. Intramammaarset manustamist tuleks eelistada loomadel, kellel on kerge udarapõletik vaid ühes veerandis. Intramuskulaarset/nahaalust manustamist loomadel, kellel on nakatunud rohkem kui üks udaraveerand, kellel on näha udaras muutusi ning loomal, kes on nähtavasti haige. Mastiidi ennetamiseks tuleb loomadele luua puhas ja stressivaba keskkond. Optimaalse piimatoodangu saamiseks kasutavad loomad oksüdotsiini, mida stimuleeritakse stressivabas keskkonnas kõige tõhusamalt. Puhas laut aitab kaasa mastiiditekitajate vähenemisele. Enne lüpsi tuleb nisad puhastada ja pesta, et vältida haigustekitajate sattumist nisakanalisse.
Orioni udu
Orioni udu ehk Orioni udukogu (ka Messier 42, M42 ja NGC 1976) on emissioonudu Orioni tähtkujus 1350 valgusaasta (414 parseki) kaugusel. Selle läbimõõt on umbes 30 valgusaastat (9 parsekit).
Selle visuaalne näiv tähesuurus on 4,0 ja nurkmõõtmed suhteliselt suured. Palja silmaga on see nähtav Orioni mõõga osana kolme Orioni vöö tähe all.
Kataloogides esitatakse Orioni udu kahe objektina: lõunas Messier 42 ja põhjas Messier 43 ehk M 43 ehk M43 ehk NGC 1982.
Orioni udu on üks aktiivsemaid tähetekkepiirkondi Päikese lähedal. Täheparv udus M 42 on umbes miljoni aasta vanune ning arvutisimulatsioonid näitavad, et sellest areneb välja Plejaadide sarnane hajusparv. vasakul|pisi|Orioni udukogu ehk M42 ja Sh2-289 ehk Jooksva mehe udu (vasakul). Foto on tehtud 6. jaanuaril 2022 Tõrvas
Langetussälk
pisi|Video langetussälgu abil langetamisest pisi|Kettsaega tehtud langetussälk vasemal, keskel läbi lõikamata osa on pideriba, paremal on langetuslõige pisi|Kirvestega raiutud langetussälk Langetussälk (ka juhtsälk) on langetuslõikest suurem lõige, mis tehakse langetatava puu sellesse külge, mis suunda soovitakse puu langetada. Langetussälgu ja langetuslõike vahele jäetakse tavaliselt pideriba. Langetussälkude suurust ja kuju varieeritakse vastavalt piirkondlikele eripäradele, ilmastikutingimustele, maastikule, ümbritsevatele tingimustele (teised puud, hooned), aastaajale jne.
Langetussälk on esimene lõige, mis langetatava puu tüvele tehakse. Sälgu sügavus on sirgel puul vähemalt 1/4 tüüka jämedusest, kaldus või pehastunud puul vähemalt 1/3 tüüka jämedusest. Sälgu ülemine pind moodustab horisontaali suhtes 45–55kraadise nurga, alumine pind on 0–5 kraadi horisontaalist allpool. Kahe paralleelse lõikega tehtaval sälgul on lõigete kõrguste vahe 1/10 tüüka läbimõõdust. Skandinaavia langetussälgu on nii ülemine kui alumine lõige 45 kraadi puu pikitelje suhtes.
Diana Eerma
Diana Eerma (sündinud 27. septembril 1964) on eesti majandusteadlane ja õppejõud.
Tema peamised uurimisteemad on konkurentsipoliitika, riiklik reguleerimine ja infrastruktuuripoliitika, regionaalpoliitika, riikide empiiriline võrdlevanalüüs ning ülikooli teaduskondade tegevuse sotsiaalse edukuse hindamine.
Haridustee
Eerma on lõpetanud 1986. aastal Tartu Ülikooli majandusteaduskonna cum laude ning 1999. aastal majandus- ja euroteaduskonna magistriõppe.
2001. aastal sai ta Columbia Ülikoolist New Yorgis rahvusvaheliste suhete magistrikraadi majanduspoliitika juhtimises.
2014. aastal kaitses ta Tartu Ülikooli majandusteaduskonnas doktoriväitekirja "A Bookkeeping Approach to Social Accounting for a University Faculty: The Case of the University of Tartu" ("Raamatupidamislik käsitlus ülikooli teaduskonna sotsiaaltulemuse arvestuseks Tartu Ülikooli näitel", juhendajad Peter Joachim Friedrich ja Jüri Sepp).
Eerma on end täiendanud Taani Haldusjuhtide Koolis (1996), Dalhousie Ülikoolis Kanadas (1997), Kesk-Euroopa Ülikoolis Budapestis (2001), Joensuu Ülikoolis Soomes (2003), Sofia Ülikoolis Bulgaarias (2003), NISPAcee’s Bulgaarias (2004) ning Saksamaal Baieri Riigiraamatukogus ja München Bundeswehri Ülikooli Raamatukogus (2013).
Töökäik
Diana Eerma töötas aastatel 1986–1988 Elva Tarbijate Ühistu ökonomistina. 1988–1992 oli ta Valga Tarbijate Ühistu plaani- ja ökonoomikaosakonna juhataja ja 1992–1994 peaökonomist. 1994. aastast oli ta Valga Maavalitsuse maaosakonna peaspetsialist ning 1997–1999 välissuhete peaspetsialist.
Norwegian Star
Norwegian Star on ettevõttele Norwegian Star Limited kuuluv ristluslaev, mis on ehitatud 2001. aastal Meyer Werfti tehases Papenburgis Saksamaal.
Norwegian Star on Dawn-klassi laev, ta sõsarlaevad on Norwegian Dawn, Norwegian Jewel, Pride of Hawaii, Norwegian Pearl ja Norwegian Gem. Laeva käitab laevakompanii Norwegian Cruise Line.
Ajalugu
Laev tehases pandud nimega SuperStar Libra ja numbriga 648 telliti Star Cruisese jaoks Saksamaalt Meyer Werfti laevatehaselt Papenburgis. Kiil pandi 23. juunil 2000, laev lasti vette 6. juulil 2001. 31. oktoobril 2001 anti valmis laev laevakompaniile üle. Laeva ehitamine maksis kolmveerand miljardit Saksa marka. Laev ristiti 17. novembril 2001 Miamiis, ristiema on Miss America 2001 Angela Baraquio. 19. novembril 2001 asus Norwegian Star oma esmareisile Miamist Los Angelesse. 2013. aasta seisuga sõitis Norwegian Star Euroopas ja reisid väljusid Kopenhaagenist. Laev sõidab Bahama lipu all. Kodusadam on Nassau.
Diana Eerma
Töökäik
Aastatel 2001–2006 ja 2010–2011 oli ta Tartu Ülikooli majandusteaduskonna teadur ning aastatel 2007–2008, 2010–2012 töötas ta majanduspoliitika lektorina. 2015. aastast on Diana Eerma Tartu Ülikooli majanduspoliitika dotsent.
Ta on õpetanud külalisõppejõuna majanduspoliitika ja õigusökonoomika valdkonna ainekursusi Joensuu Ülikoolis Soomes, Deustu Ülikoolis Hispaanias ja Bratislava Majandusülikoolis Slovakkias.
Teadusorganisatsiooniline tegevus
Eerma on Eesti Majandusteaduse Seltsi liige. Aastatel 1997–2009 oli ta Team Europe Eesti liige, 2010. aastal oli ta Sihtasutus Archimedese Erasmuse intensiivprogrammide hindamise ekspert. 2016. aastast on ta majandusteaduse ja innovatsiooni doktorikooli juht.
Oliver Daemen
Oliver Daemen (sündinud 20. augustil 2003 Oisterwijkis) on Hollandi piloot, kellest sai kolmas kosmoselennu sooritanud hollandlane ja 2021. aasta juulikuu seisuga maailma noorim kosmonaut.
2021. aasta 20. juulil startis New Shepardi pardal neljaliikmelise meeskonna koosseisus ka 82-aastane ameeriklanna Wally Funk, kellest sai 2021. aasta juulikuu seisuga maailma vanim kosmoselendur.
Berliini toomkirik
pisi|Berliini toomkirik
Berliini toomkirik (saksa keeles Berliner Dom) on protestantlik katedraal Berliinis. Kirikus asub Hohenzollernite dünastia hauakamber. Toomkirik rajati aastatel 1894–1905 keiser Wilhelm II korraldusel Spree jõe äärde Museumsinselile. See on suurim protestantlik kirik Saksamaal. See ehitati Julius Raschdorffi kavandite kohaselt uusrenessanss- ja uusbarokkstiilis. Lisaks jumalateenistustele kasutatakse katedraali riiklikel tseremooniatel, kontsertidel ja muudel üritustel.
J. K. Alpinismiklubi rändauhind parimale alpinistile
pisi|Auhind parimale alpinistile J. K. Alpinismiklubi rändauhind parimale alpinistile on auhind Eestis mägronimise alal.
Auhinda annab välja Jaan Künnapi Alpinismiklubi ja see asutati 2000. aastal seoses esimese kaheksatuhandelise Annapurna vallutamise 50 aastapäeva tähistamisega.
Auhind on rändauhind, mida antakse iga hooaja lõpul vabariigi parimale mägironijale.
Auhind valmis Arne Sarapuu ja Tarmo Riga toetusel. Auhind on valmistatud alumiiniumist ja dolomiidist kuhu graveeritakse laureaatide nimed. Taiese kõrgus on 48 cm ja kaal 6,5 kg. Taiese autor on skulptor Rait Pärg.
Parima alpinisti selgitavad kinnisel hääletusel välja mägironijate tegemistega kursis olevad inimesed. Žürii koosseis hakkab igal aastal muutuma. Esimese laureaadi valimisel kuulus žüriisse 20 inimest.
Laureaadid
Allikas:
284 eKr
284. aasta eKr
285 eKr
285. aasta eKr
Parma (täpsustus)
Parma on mitme koha, isiku ja muu objekti nimi.
Föderaalne Maksuamet
Föderaalne Maksuamet on Venemaa rahandusministeeriumi haldusalas toimiv täitevvõimu organ, mis alustas selle nimetuse all tegevust 2004. aasta 19. märtsil.
2010. aasta lõpu seisuga oli ameti palgal ligikaudu 170 tuhat inimest, 2016. aasta lõpu seisuga oli töötajaid ligi 150 tuhat.
Arne Sarapuu
pisi|Arne Sarapuu (1998) Arne Sarapuu (sündinud 15. märtsil 1950 ) on eesti alpinist, kes on tõusnud kaheksatuhandelise mäe tippu.
Ta on Riho Västriku dokumentaalfilmi "Cho Oyu" (1998) üks operaatoreid.
Tema ja Tarmo Riga toetusel valmis alumiiniumist ja dolomiidist taies J. K. Alpinismiklubi rändauhind parimale alpinistile.
Mägironimine
pisi|Arne Sarapuu vallutas [[Cho Oyu 1998. aastal]] Ta harrastab mägironimist 1983. aastast. Ta on tõusnud 1990. aastal Elbruse (5642 m) tippu Kaukasuses, 1992. aastal Lenini mäetippu (7134 m) Pamiiris, 1994. aastal Kilimanjaro (5895 m) tippu Aafrikas ja 1997. aastal Aconcagua (6901 m) tippu Andides.
Tipputõus kaheksatuhandelisele
Sarapuu võttis osa Eesti esimesest Himaalaja mägiekspeditsioonist ja oli esimeste seas, kes jõudsid kaheksatuhandelise Cho Oyu (8188 m) tippu. Tipputõus toimus 9. oktoobril 1998. Kaks päeva hiljem tipus käinud Raivo Plumeri sõnul vallutasid Eesti esimesed 8000 meetri mehed Riga ja Sarapuu tipu täiesti iseseisvalt – see tähendab, et nad ei seganud kedagi ega kasutanud ka teiste ekspeditsioonide abi.
Bad Bleiberg
Bad Bleiberg (sloveeni: Plajberk pri Beljaku) on turulinn Austria Kärnteni liidumaa Villachi maaringkonnas. Algse kaevanduspiirkonnana, eriti plii (saksa: Blei), on Bad Bleiberg nüüd kuumaveeallika tõttu kuurort.
Bad Bleiberg asub Villachist läänes, kõrgorus Dobratschi (Villacher Alpe) massiivi põhjanõlval, mis on Gailtali Alpide idapoolseim osa.
Linnaosad on Bleiberg ja Kreuth.
Ajalugu
Saksamaa kuningas Heinrich II andis Frankfurdi sinodil 1. novembril 1007 Villachi ümbruse Kärnteni maad äsjaloodud Bambergi piiskopkonnale, üheskoos teiste valdustega nagu Griffen või Kanaliorg Tarvisio ümbruses. Kui keiser Friedrich II ajal Bamberg vürstlikuks piiskopkonnaks ülendati, said territooriumitest kiriklikud eksklaavid Kärnteni hertsogite territooriumil. 1759. aastal omandas keisrinna Maria Theresia lõplikult Bambergi valdused ja liidendas need Habsburgide Kärnteniga.
thumb|left|Bad Bleiberg ja Dobratschi massiiv, 1908. aasta postkaart
Kaevandust on esmamainitud Bambergi piiskoppide poolt välja antud 1333. aasta dokumendis kui Pleyberg; seda juhtis alates 15. sajandi lõpust Švaabi Fuggerite perekond. Georgius Agricola kirjeldas plii ja tsingi kaevandamist ja sulatamist oma 1556. aasta raamatus "De re metallica". Kaevandustegevus lõpetati 1993. aastal majanduslikel põhjustel, täna pakub turismikaevandus giidiga maa-aluseid tuure.
Praegune omavalitsus loodi 1850. aastal, see sai turulinna staatuse 1930. aastal. Kui kuumaveeallikas 1951. aastal üle ujutati, loodi avalik kümbla ning Bleiberg sai 1978. aastal kuurortlinna ametliku Bad tiitli.
Langetuskiil
pisi|Langetuskiilu langetuslõikesse löömine aitab massiivset puud langetada Langetuskiilude löömisel langetuslõikesse, takistatakse selle soovimatusse suunda vajumist, aidatakse puu langemisele kaasa ja vajadusel mõjutatakse langetussuunda.
Laguuni udu
Laguuni udu ehk Laguuni udukogu ehk M 8 ehk NGC 6523 on udukogu Amburi tähtkujus umbes 5200 valgusaasta kaugusel visuaalse näiva tähesuurusega +6,0 ja nurkmõõtmetega 90' × 40'.
Ta on emissioonudu ja peegeldava udu kompleks.
Avastamine
Udukogu avastas 1747 Guillaume Le Gentil. Enne seda avastas John Flamsteed 1680 selles paikneva hajusparve NGC 6530, mille taasavastas 1767 Jean Philippe de Chéseaux.
Morfoloogia
Laguuni udu on suur tähetekkepiirkond (H-II-piirkond), mis sisaldab gloobuleid.
Udu kõige heledamas osas paikneb piirkond, mida kuju järgi nimetatakse Liivakella uduks (mitte ära segada samanimelise planetaaruduga MyCn 18).
Laguuni udu keskel on noor hajusparv NGC 6530, mis on tekkinud Laguuni udu ainest ja paneb seda udu nüüd helendama.
Viited
pisi|Amatöörülesvõte
Sher Bahadur Deuba
Sher Bahadur Deuba (nepali keeles शेरबहादुर देउवा; sündinud 13. juunil 1946) on Nepali poliitik, alates 13. juulist 2021 Nepali peaminister. Ta on varem olnud peaminister neli ametiaega (1995–1997, 2001–2002, 2004–2005 ja 2017–2018), lisaks on ta valimisringkonnast Dadeldhura 1 valitud parlamenti. Ta on aastast 2016 erakonna Nepali Kongress (NK) president.
Deuba sündis ja kasvas üles eraldatud Ashigrami külas Dadeldhura ringkonnas ning omandas põhi- ja keskhariduse Doti ringkonnas. Kõrghariduse sai ta Tri-Chandra kolledžis Katmandus. Ta käis ka London School of Economics and Political Science'is Londonis. Aastal 1991 valiti ta parlamenti ning temast sai ka Girijā Prasād Koīrālā valitsuse siseminister. Valitsus lagunes ning kui Man Mohan Adhikari üritas 1995. aastal parlamenti taas laiali saata, sai Deubast peaminister. Enda esimese ametiaja jooksul sõlmis ta India valitsusega Mahakali lepingu. Deuba teine ametiaeg algas juulis 2001, kui Koriala pärast kuningapalee veresauna tagasi astus. Teise ametiaja jooksul hakkasid riigis pead tõstma maoistid ning Deuba kuulutas välja eriolukorra ja määratles Nepali Kommunistliku Partei (NKP) terroriorganisatsiooniks. Oktoobris 2002 vabastas kuningas Gyanendra tema valitsuse ebakompetentsuse pärast ametist. Samal aastal visati ta ka Nepali Kongressist välja ning ta asutas uue partei, mille nimi oli samuti Nepali Kongress. Juba 4. juunil 2004 määras kuningas Gyenendra ta uuesti peaministriks, kuid pärast 2005. aasta Nepali riigipööret ta vahistati korruptsioonisüüdistuste tõttu. Deuba vabanes 13. veebruaril 2006.
Augustis 2016 leppisid Deuba ja Pushpa Kamal Dahal kokku rotatsioonivalitsuse moodustamises, leppe järgi pidid Nepali Maoistlik Kommunistlik Partei ja Nepali Kongress 9 kuu pikkuste vahetuste kaupa valitsust juhtima hakkama. Deuba neljas ametiaeg algas 7. juunil 2017. Oktoobris 2017 astusid kõik NKP ministrid tagasi ning sõlmisid eelolevateks valimisteks valimisliidu hoopis Nepali Ühendatud Marksist-leninistliku Kommunistliku Parteiga. 12. juulil 2021 andis Nepali Ülemkohus määruse, mille järgi pidi Deuba 28 tunni jooksul nimetatama peaministriks. Järgmisel päeval nimetas president Bidhya Devi Bhandari ta põhiseaduse artikkel 76(5) järgi peaministriks.
Ta on abielus Arzu Rana Deubaga ning neil on poeg.
Valimistulemused
Ta on parlamenti valitud Nepali Kongressi esindajana valimisringkonnast Dadeldhura 1 aastatel 1991, 1994, 1999 ja 2017. Ta võitis oma ringkonnas nii 2008. kui 2013. aasta Asutava Kogu valimistel.
Geeniregulatsioon
Geeniregulatsioon (inglise regulation of gene expression, gene regulation) on geenide ekspresseerumise ehk geeniekspressiooni mõjustamine läbi seda reguleerivate mehhanismide kompleksi.
Geeniregulatsioon on organismide ellujäämiseks hädavajalik, lubades rakul või rakkudel ekspresseerida kindlat valku kindlal ajahetkel.
Geeniekspressiooni tüübid prokarüootidel
Prokarüootsetel organismidel on ellujäämiseks vajalik range kontroll geenide ekspresseerumise üle. Seetõttu on bakterite geenidel ka erinevad tingimused, mille täitumisel geenid avalduvad. Bakterite geeniekspressioon sõltub nii geeni avaldumise viisist kui ka geeni valmidusest avalduda. Eristatakse nelja põhilist geeniekspressioonitüüpi: kvoorumitundlikkus, indutseeritud geeniekspressioon, pidurdatud geeniekspressioon ja konstitutiivne geeniekspressioon.
Kvoorumitunnetus
Geeniekspressioon, mis on sõltuv bakterite tihedusest, nimetatakse kvoorumitunnetuseks. See võimaldab reguleerida geenide ekspressiooni vastusena rakupopulatsiooni tiheduse kõikumistele. Kvoorumitunnetusega bakterid sünteesivad ja väljutavad keemilisi signaalmolekule, mida nimetatakse autoinduktoriteks. Autoinduktorite funktsioon on reguleerida regulaatorvalkude aktivatsiooni. Kui bakteripopulatsioonis on autoinduktorite kontsentratsioon piisavalt kõrge, et ületada minimaalne stimuleerimiseks vajalik lävend, siis muudavad autoinduktorid geenide ekspressiooni määra. Gramnegatiivsetel bakteritel on peamiseks autoinduktorite põhigrupiks atsüülhomoseriinlaktoonid ehk AHL (inglise acyl-homoserine lactones), grampositiivsetel bakteritel on aga protsessitud oligopeptiidid. Kvoorumitundlikkuse süsteemi kasutavad laialdased sümbiontsed ja parasiitsed bakterid. Kvoorumitundlikkus avastati esmakordselt luminestseeruvalt bakterilt Vibrio fischeri, kes helendub ainult siis, kui tema tihedus luminestseeruvate mereorganismide valguselundites on teatud tasemest kõrgemal.
Indutseeritud geeniekspressioon
Indutseeritud geeniekspressioon on otsene geenide sisselülitamine. Indutseeritud geeniekspressiooni tulemusena sünteesib bakterirakk eluks vajalikke aineid, mis võimaldab kiiremat paljunemist soodsates elukeskkonnatingimustes. Indutseeritud geenid vajavad aktivatsiooniks vastavat ainet; seda indutseerivat ainet teatakse kui induktorit. Paljud lagundamisrajad on kontrollitud indutseeritud geeniekspressiooniga. Näiteks E. coli lülitab sisse glükoosi puudumisel teised katabolismirajad, kui keskkonnas on laktoosi, siis lülitatakse sisse laktoosi lagundamise rada.
Pidurdatud geeniekspressioon
Mikroorganismid lülitavad kindlaid geenikomplekte sisse ja välja vastusena muutuvatele keskkonnatingimustele. Kui geeniprodukti enam vaja ei ole, siis lülitatakse geenide avaldumine välja ja rakk hoiab märkimisväärse hulga energiat selle arvelt. Sellisel juhul on tegemist pidurdatud geeniekspressiooniga.
Pidurdatud geeniekspressiooniga on kontrollitud biosünteesirajad, mille lõppsaadust ei ole kogu aeg vaja. Kindla produkti külluse puhul rakk surub antud kindlat produkti sünteesiva raja ensüümid maha. Seda tehakse vastavate geenide väljalülitamisega, mida nimetatakse ka geenide repressiooniks. Kui biosünteesiraja produkti on uuesti vaja, siis lülitatakse geenid taas tööle; seda nimetatakse geenide derepressiooniks.
Pidurdatud geeniekspressiooni näide on E. coli trüptofaani biosüntees. Kui trüptofaani on rakus vähe, siis avalduvad geenid korrapäraselt. Kui trüptofaani on rakus piisavalt, siis ta ise lülitab biosünteesi vastutavad geenid välja. Seega trüptofaan ise toimib kui repressor ehk pidurdaja, olles ka antud sünteesiraja lõpp-produktiks. See lõpp-produktne inhibitsioonimehhanism suudab tagada vajaliku trüptofaani taseme rakus, hoides samal ajal märkimisväärselt raku energiat kokku.
Konstitutiivne geeniekspressioon
Konstitutiivne geeniekspressioon on valdavalt pidev geeniekspressioon. Konstitutiivselt ehk pidevalt avalduvad geenid kodeerivad produkte, mida rakul on kogu aeg vaja (tRNA, rRNA ja ribosoomivalgud), ning neid geene nimetatakse ka koduhoidjateks geenideks (inglise housekeeping genes).
Geeniregulatsioon prokarüootidel
Prokarüootide geeniregulatsioon toimub kaskaadselt: ühe geenkomplekti produktid toimivad signaalina, et alustada teise geenkomplekti geenide transkriptsiooni, need produktid omakorda aktiveerivad järgmise geenkomplekti transkriptsiooni ja teisi protsesse. Kaskaadse geeniekspressiooni iseloomulikeks näideteks oleksid bakterite sporulatsioon ja bakteriofaagide lüsogeenne ja lüütiline tsükkel.
Prokarüootide geenide avaldumine on kontrollitud viiel tasandil:
Positiivne ja negatiivne geneetiline kontroll
Geenide ekspressioonil eristatakse kahte geneetilise kontrolli mehhanismi: positiivne ja negatiivne geneetiline kontroll. Mõlema korral kasutatakse geenide sisse- ja väljalülitamist vajaliku kontrolli saavutamiseks. Mõlema kontrollmehhanismi juures esinevad indutseeritud ja pidurdatud süsteemid.
Positiivse kontrolli puhul on süsteem algolekus suletud. Regulaatorgeeni produktiks on aktivaator, mida on vaja struktuurgeenide sisselülitamiseks. Positiivse geneetilise kontrolli puhul regulatsioon toimub promootori tasemel, aktivaator seondub promootori ees oleva regulaatorvalgu seondumissaidiga.
Negatiivse kontrolli puhul on süsteem algolekus suletud. Regulaatorgeeni produktiks on repressor, mis on vajalik geenide väljalülitamiseks. Negatiivse geneetilise kontrolli puhul on regulatsioon operaatori tasemel ja repressor seondub promootori järel olevasse regulaatorgeeni seondumissaiti.
Indutseeritud süsteemid
Positiivsele kontrollile alluvas indutseeritud süsteemis sünteesitakse regulaatorgeenilt inaktiivne aktivaator, mis ei suuda seonduda ise promootori ees oleva regulaatorvalgu seondumissaidiga ning seega ei aktiveeri struktuurgeene. Kui inaktiivse aktivaatoriga seondub kindel efektormolekul, siinkohal induktor, moodustub aktivaatorist ja induktormolekulist kaheosaline kompleks, mida nimetatakse aktivaator-induktorkompleks. See kompleks suudab seonduda regulaatorvalgu seondumissaidiga ja aktiveerida struktuurgeenide avaldumise.
Negatiivse kontrolli puhul sünteesitakse indutseeritud süsteemis regulaatorgeenilt aktiivne repressor, mis seondub ise regulaatorvalgu seondumissaidile. Repressor takistab struktuurgeenide avaldumist sellises vormis. Kui repressoriga seondub induktor, siis antud repressor-induktorkompleks ei ole võimeline seonduma regulaatorvalgu seondumissaidiga ja struktuurgeenid avalduvad.
Pidurdatud süsteemid
Negatiivsele kontrollile alluvas pidurdatud süsteemis sünteesitakse regulaatorgeenilt inaktiivne repressor, mis ei suuda ise seonduda promootori ees oleva regulaatorgeeni seondumissaidiga. Kui inaktiivne repressor seondub korepressoriga, moodustub aktiivne repressor-korepressorkompleks. See kompleks on võimeline seonduma regulaatorgeeni seondumissaidiga, mis lülitab välja struktuurgeenide avaldumise.
Darja Dontsova
pisi|Darja Dontsova, 3. märtsil 2011; foto autor: Alexander Savin
Darja Dontsova (vene keeles Дарья Донцова; sündinud 7. juunil 1952 Moskvas) on vene kirjanik, irooniliste kriminaalromaanide autor. Ta on võitnud hulganisti kirjandusauhindu. Samuti on ta stsenarist, esineb sageli televisioonis ja on Venemaa kirjanike liidu liige. Tema pärisnimi on Agrippina Arkadjevna Dontsova (Агриппина Аркадьевна Донцова), neiupõlvenimi Vassiljeva (Васильева).
Dontsova isa oli ka kirjanik.
Lapsepõlv
Varases lapsepõlves üritasid autori vanemad, kes olid suured muusika austajad, Darjale õpetada muusikat ja kirjandust. Tüdruk käis muusikakoolis, ent väidetavalt oli erakordselt ebamusikaalne. Juba enne kooli minekut rääkis ta hästi saksa ja prantsuse keelt, sest tal oli kaks koduõpetajannat (sakslane ja prantslane), kes ei rääkinud vene keelt. Koolis oli Darja hea humanitaarteadustes ja võõrkeeltes, aga matemaatika oli raske.
Eesti keelde tõlgitud raamatud
Uurimist toimetab asjaarmastaja Daša Vassiljeva:
Uurimist toimetab Jevlampia Romanova:
Gentius
Gentius (vanakreeka keeles Genthios) oli viimane Illüüria kuningas. Ta valitses 181 eKr–168 eKr. Ta oli eelmise Illüüria kuninga Pleuratus III poeg.
Ta residents oli Scodra. Pärast seda, kui dalmaadid 180 eKr iseseisvuse välja kuulutasid, alustas ta ulatusliku piraatluse korraldamist Egeuse merel. Aastal 171 eKr sõlmis ta Roomaga liidu Makedoonia vastu, kuid juba 169. aastal eKr läks ta kuningas Perseuse poolele üle ja alustas sõjategevust Rooma vastu, peamiselt merel.
Tal õnnestus võita kaks Rooma leegioni ning vallutada ja hävitada Rooma võimu all olnud Apollonia ja Dyrrachiumi linnad.
Preetor Lucius Anicius Gallus sai Gentiusest tema residentsi müüride all jagu ning järgmisel aastal toodi ta vangina Roomasse. Seejärel ta pagendati Iguviumi, kus ta hiljem suri.
Gentiust on kujutatud Albaania 50-lekise mündi tagaküljel ja alates aastast 2007 ka 2000-lekise rahatähe esiküljel.
Alsleben
pisi|Alslebeni raekoda ja turuplats Alsleben on linn Saksamaal Saksi-Anhalti liidumaa Salzlandi kreisis. Linn asub Saale jõe ääres ja lõunasse jääb Bernburgi linn. Alsleben kuulub Saale-Wipperi valdade liitu (Verbandsgemeinde Saale-Wipper).
Isikud
Linna kuulsused
Langetuslõige
pisi|Paremal langetuslõige, keskel läbi lõikamata osa on pideriba, vasemal langetussälk pisi|Video langetussälgu ja -lõike kasutamisest Langetuslõige tehakse langetatava puu langetussälgu vastaspoolele, sälgu teravikust mõni sentimeeter kõrgemale, jättes lõike ja sälgu vahele pideriba. Langetuslõike sügavust, kuju ja lõike tegemise suunda varieeritakse vastavalt tingimustele ja vajadusele. Lihtsama langetuse korral liigutakse reeglina puu välisküljelt selle südamiku poole, aga lõiget võib teha ka näiteks küljelt sisse "puuritud" saega keskosast eemaldudes. Samuti saab teha erineva kujuga lõikeid, mida valitakse langetustingimusi, puu seisukorda, selle eripärasid ja ohutust silmas pidades.
Palvetaja
Palvetaja (Mantis religiosa), tavakeeles ka palvetajaritsikas on röövritsikaliste (Mantodea) seltsi kuuluv putukaliik.
Ta on laia levikuga putukas, kes on viimasel ajal laiendanud oma levikut põhja poole.
Eestis leiti esmakordselt Uulus 2019. aastal. Eestile lähimad leiud on pärit Lätist.
Sõnavara
Ehkki putukate süstemaatika järgi ei kuulu palvetaja ritsikate (sihktiivaliste) hulka (EKSS määratlus on eksitav), kasutatakse üldkeeles looma kohta sageli sõna "palvetajaritsikas".
Välimus
Emaspalvetajad kasvavad kuni 75 mm pikkuseks, isasloomad on silmnähtavalt emastest väiksemad ja nende pikkus küünib kuni 60 millimeetrini. Värvus varieerub õrnrohelisest helerohelise ja pruunini. Esijalgade puusa siseküljel on must laik, sageli valge tähniga keskel, mida putukas demonstreerib hoiatusasendis ja mis kokkupanduna hoitud jalgadel meenutavad silmi. Palvetaja värvuse varieerumine on tingitud keskkonnast (varjevärvus).
Iseloomulikuks silmatorkavaks detailiks välimuses on ettepoole ulatuv pikenenud eesrindmik ja väga liikuv kolmnurkne pea. Kaks tagumist jalapaari on nagu kõigil röövritsikalistel kõnnijalad, esijalad on kujunenud haardjalgadeks, st omandanud saagi haaramise funktsiooni. Esijala reis ja säär moodustavad kokkukäiva näpitsa, mille vahele palvetaja haarab saagi, enamasti teise putuka.
Palvetaja peas suurte fassettsilmade vahel paikneb kolm lihtsilma, mis isasel palvetajal on selgemini eristatavad ja on üheks abistavaks tunnuseks putuka soo määramisel.
Pfalts
Pfalts (saksa keelest Pfalz, Kaiserpfalz, Königspfalz, mis oli tuletatud ladinakeelsest sõnast palatium 'palee', eriti just Rooma keisri palee tähenduses ) oli keisri, kuninga või piiskopi residents varakeskaegsel Saksamaal. Pfaltsi ehitistekompleks koosnes administratiiv-, majandus- ja eluruumidest valitseja ning tema õukonna tarbeks. Oli kasutusel 9. sajandist 1250. aastateni, Karl Suure ajast Friedrich II valitsusaja lõpuni.
Pfaltside süsteemi tekkimine oli seotud varakeskaegsete valitsejate tavaga reisida valdustes ringi - et üht keskset valitsemiskeskust polnud, oli riigis palju analoogilisi pfaltse. Tuntuimad keisripfaltsid Saksamaal on Aachenis (enamuses hävinud), Goslaris, Paderbornis ja Ingelheimis.
Stoniškiai
pisi|left|Stoniškiai raudteejaam Stoniškiai (saksa keeles Stonischken) on küla Leedus Pagėgiai omavalitsuses, Stoniškiai valla halduskeskus. Külas on põhikool. Stoniškiai asub Klaipėda ja Pagėgiai vahelise raudtee ääres, seal asub Stoniškiai raudteejaam.
Küla mainiti kirjalikult esimest korda aastal 1785, mil seal asus erilist tüüpi mõis, mille riik oli andnud omanikule ja mida see võis pärandada vastavalt oma soovile, ent testamendi puudumise korral läks see riigile tagasi. Aastal 1875 valmis küla läbiv raudtee. Küla kuulus Memeli piirkonda, mis liideti Leeduga aastal 1923. Külas asub 25 hektari suurune kivimurd, kus murti tsemenditööstuse tarbeks suure lubjasisaldusega liivakivi; selle tootmine lõpetati aastal 1994.
Sealne puurauk on Rasytė kihistu ja Ragainė kihistu stratotüüp.
Peegeldav udu
pisi|[[IC 349 (Barnardi Merope udu), peegeldav udu Plejaadides]]
Uduosakeste seas koosnevad paljud süsinikust (teemanditolm), teised muu hulgas rauast ja niklist. Viimased orienteeruvad sageli Galaktika magnetvälja järgi, mistõttu hajutatud valgus kergelt polariseerub.
Peegeldavad udud paistavad enamasti sinistena, sest sinist valgust hajutatakse tugevamini kui punast (sarnasel põhjusel on ka taevas sinine).
Peegeldavaid udusid ja emissioonudusid saab sageli vaadelda koos. Mõnikord nimetatakse mõlemat koos hajusateks ududeks. Sellised on näiteks Messier 42 (Orioni udu) ja Oomega udu (M 17).
Aastal 1922 avaldas Hubble oma uurimistulemused heledate udude kohta, sealhulgas Hubble'i heledusseaduse peegeldavatest ududest (Hubble luminosity law for reflection nebulae), mis seob udu näiva suuruseR vastava tähe näiva tähesuurusega: kus k on konstant, mis sõltub mõõteriistade tundlikkusest.
Hobusepea udu
pisi|Ülesvõte Hobusepea udust teleskoobiga [[Very Large Telescope nähtavas spektriosas. Hobusepea kuju joonistub välja taustal oleva punase helendusega emissioonudu IC 434 ees]] Hobusepea udu on Orioni tähtkujus paiknev tume udu.
Hobusepea udu avastas 1888. aastal Šoti astronoom Williamina Fleming ning üks esimesi kirjeldusi pärineb USA astronoomilt Edward Emerson Barnardilt. pisi|[[Hobusepea udu|Hobusepea ja Leegi udukogud (vasakul) Orioni tähtkujus. Pildistatud 25. jaanuaril 2022 Tõrvas]] Udu asub Orioni vöö idapoolseimast tähest Alnitakist lõunas ning umbes 1500 valgusaasta kaugusel Maast. Hobusepea udu läbimõõt on 3 valgusaastat; ta paistab veerandi Kuu suurusena. Ekvaatorilise asendi tõttu on ta vaadeldav kõigilt asustatud aladelt, kuid väikese heleduse tõttu mitte palja silmaga.
Hobusepea udus on palju erinevaid molekule. Selle mass on 27 Päikese massi.
Tsooniteooria
Tsooniteooria on kvantmehaanika teooria, mis kirjeldab elektronide energiaolekuid ja liikumist kristallistruktuuriga tahkises.
Vaba elektroni energiaspekter on pidev. Kui elektron kuulub aatomi koosseisu, siis on see spekter diskreetne (mittepidev) ja energial saavad olla ainult teatud kindlad väärtused. Sel puhul öeldakse, et elektron saab olla teatud energiatasemel ehk kvantmehaanilises energiaolekus. Tahkises moodustavad elektronide energiatasemed nn lubatud tsoone, milleks on valentsitsoon (valentselektronide energiatsoon) ja juhtivustsoon (määrab aine elektrijuhtivuse). Need tsoonid võivad olla teineteisest eraldatud keelutsooniga.
Energiatsoonide moodustumine
Üksikus isoleeritud (eraldiseisvas) aatomis saab elektroni energia omandada teatud kindla väärtusega tasemeid ehk olekuid; sel kohta öeldakse ka, et elektron võib asuda ühel etteantud orbitaalidest. Kui mitu aatomit on ühendatud keemilise sidemega (nagu molekulis), siis on igal aatomil oma orbitaalid ja koos moodustavad nad molekuliorbitaalid. Aatomite süsteemi edasisel kasvamisel makroskoopiliseks, näiteks kristalliks (aatomeid üle 1020), muutub orbitaalide arv väga suureks ja naaberorbitaalide energiaerinevus väga väikseks, nii et orbitaalidest moodustuvad praktiliselt pidevad energiatsoonid.
center|600px
Energiatsoonid juhtides, pooljuhtides ja mittejuhtides
Tsoonide paigutus määrab aine elektrijuhtivuse tüübi.
Elektrijuhtides valentsitsoon ja juhtivustsoon osaliselt kattuvad. Seetõttu on elektronidel võimalik nende tsoonide vahel vabalt liikuda, täites juhtivustsooni tühje tasemeid. Elektrijuhile rakendatud potentsiaalide vahe mõjul moodustavad nad elektrivoolu. Elektrijuhtide hulka kuuluvad kõik metallid.
Pooljuhtides tsoonid ei kattu ja nende vahele jääb umbes 1 elektronvoldi laiune keelutsoon. Absoluutse nulli lähedasel temperatuuril juhtivustsoonis elektronid puuduvad. Valentsitsoonis on kõik energiatasemed (-olekud) elektronide poolt hõivatud (elektronidega täielikult täidetud) ja kuna vabad energiatasemed puuduvad, ei saa elektronid liikuda.
Temperatuuri tõustes hakkab soojusliikumise arvel elektronide kineetiline energia kasvama ja osa neist on võimelised siirduma läbi suhteliselt kitsa keelutsooni juhtivustsooni. Lahkunud elektronist jäänud augud valentsitsoonis käituvad nagu positiivse laengu kandjad ja osalevad koos juhtivustsooni elektronidega pooljuhi elektrijuhtivuse suurendamisel.
Kōfu
pisi|Asend Yamanashi prefektuuris Kōfu (jaapani 甲府市) on linn Jaapanis, Yamanashi prefektuuri keskus. Kōfu asub sisemaal, umbes võrdsel kaugusel Nagoya ja Tōkyō vahel.
Tsooniteooria
Energiatsoonid juhtides, pooljuhtides ja mittejuhtides
Pooljuhtidele on seega iseloomulik elektrijuhtivuse tugev temperatuurisõltuvus. Pooljuhi elektrijuhtivust on aga võimalik ka eesmärgipäraselt suurendada, kui keelutsoonis tekitada lubatud energiaolekud legeerimisega, s.t sinna sobiva lisandaine aatomite sisestamise teel (vt Pooljuht).
Kōfu
Elanike arv oli 2019. aastal 187 985 ja pindala 212 km².
Tsooniteooria
Energiatsoonid juhtides, pooljuhtides ja mittejuhtides
Mittejuhtides ehk dielektrikutes on valentsitsoon elektronidega täielikult täidetud. Keelutsoon on lai (kuni 10 eV) ja seetõttu ei suuda elektronid tavatemperatuuridel juhtivustsooni jõuda. Kuna juhtivustsoonis laengukandjaid pole, on dielektrikute elektrijuhtivus nullilähedane. Küllalt kõrgel temperatuuril võivad mittejuhid siiski omandada pooljuhi juhtivusmehhanismi.
Kōfu
2019. aastal anti linnale chūkakushi staatus.
Gabriel Paulista
Ta alustas klubikarjääri 2010. aastal Brasiilia klubis Vitória.
2013. aasta augustis liitus ta Hispaania kõrgliiga klubiga Villarreal. 2015. aasta jaanuaris siirdus ta Inglismaa kõrgliiga klubisse Arsenal.
2017. aasta augustis naasis Gabriel Hispaania kõrgliigasse, sõlmides viieaastase lepingu Valenciaga.
Julius Raschdorff
Julius Carl Raschdorff (2. juuli 1823 Pless – 13. august 1914 Waldsieversdorf) oli saksa päritolu Berliini Tehnikaülikooli professor ja arhitekt, kelle projekteeritud ehitistest on tuntuim Berliini toomkirik.
Kygo
Kyrre Gørvell-Dahll (sündinud 11. septembril 1991 Singapuris), esinejanimega Kygo, on Norra DJ ja produtsent.
Gørvell-Dahll saavutas rahvusvahelise tuntuse Ed Sheerani loo "I See Fire" remiksiga, mis on kogunud SoundCloudis üle 69 miljoni kuulamise ja YouTube'is 78 miljonit vaatamist, ning singliga "Firestone", millel on YouTube'is üle 757 miljoni vaatamise.
Kygo debüütalbum "Cloud Nine" ilmus 13. mail 2016. 21. augustil 2016 esines ta suveolümpiamängudel Rio de Janeiros, olles esimene house-muusika produtsent, kes on esinenud olümpiamängude lõputseremoonial. Kygo teine album "Kids in Love" ilmus 3. novembril 2017. Märtsis 2019 saavutas Kygo "Billboard Dance 100" tantsumuusika esitajate edetabelis 5. koha.
Kygo on artist, kes on kogunud Spotify keskkonnas kõige kiiremini miljard voogedastust ehk striimingut.
Lapsepõlv ja noorus
Gørvell-Dahll sündis 11. septembril 1991 Singapuris hambaarsti Kjersti Gjerde ja merendussektoris töötava Lars Gørvell-Dahlli perre. Tal on vanem kasuvend Mads, vanemad õed Johanne ja Jenny ning noorem poolvend Sondre. Lapsepõlves elas ja reisis ta perega Brasiilias, Jaapanis, Keenias ja Egiptuses.
Gørvell-Dahll alustas klaveriõpinguid kuueaastaselt. Ta lõpetas õpingud 15- või 16-aastaselt, mil alustas oma meloodiate ja laulude komponeerimist. Seda tegi ta mõned aastad, kuni avastas 2009. või 2010. aastal Avicii, kelle meloodiad inspireerisid teda elektroonilise muusika produtseerimist alustama. Ta alustas produtseerimist Logic Studio ja MIDI-klaviatuuriga, vaadates YouTube'ist õppevideoid. Kui Kyrre oli Edinburghi ülikoolis (Heriot-Watt University) ärinduse ja rahanduse õpingutega poole peale jõudnud, otsustas ta täiskohaga muusikale keskenduda.
Isiklikku
Gørvell-Dahll oli suhtes Maren Platou'ga. Tema lemmikjalgpalliklubi on Manchester United.
"Stargazing"
Kygo EP "Stargazing" ilmus 22. septembril 2017 plaadifirmades Sony Music ja Ultra Music.
Venevisión
Venevisión on Venezuela vabalevis telekanal, mille omanik on Grupo Cisneros. See on üks Venezuela suurimaid telekanaleid.
Telekanali ajalugu arvestatakse aastast 1953, kui tööd alustas riigi esimene eraomanduses teleprogrammi edastaja TeleVisa. Diego Cisneros omandas pankrotistunud ettevõtte 1960. aastal.
Freeform
Freeform on Ameerika hargmaine rahvusvaheline kaabeltelevisiooni kanal, mille kuulub The Walt Disney Company tütarettevõttele Walt Disney Television. Edastatakse peamiselt teismelistele ja noortele täiskasvanutele, demograafilise sihtrühmana eriti 14–34-aastastele noortele naistele suunatud vabavormis programmi.
Freeformi programm hõlmab tänapäevaseid võrguväliseid sündikaliseeritud kordusi ja originaalsarju, mängufilme ja televisioonile valmistatud originaalfilme.
José Luis Gayà
pisi|José Luis Gayà (2019) José Luis Gayà Peña (sündinud 25. mail 1995 Pedregueris) on Hispaania jalgpallur, kes mängib vasakkaitsjana Hispaania kõrgliiga klubis Valencia ja Hispaania jalgpallikoondises.